Губин Андрей Викторович

**Губин Андрей Викторович** (төп исем-шәрифе — **Клементьев Андрей Валерьевич**); (30 апрель 1974 йыл) — СССР һәм Рәсәй эстрада поп-музыканты, йырсы, композитор, шағир, автор-башҡарыусы, музыкаль продюсер. Рәсәй Федерацияһының атҡаҙанған артисы (2004).

Сәхнә псевдонимы (1990 йылдан) — «Андрей Губин».

## Биографияһы
Андрей Губин 1974 йылдың 30 апрелендә Башҡорт АССР-ының баш ҡалаһы Өфөлә тыуған. Черниковка биҫтәһендә йәшәй, йәйге айҙарҙа Краснокама районы үҙәге Николо-Берёзовка ауылына өләсәһенә барып йөрөй

1981 йылда Мәскәүгә күсәләр, ата-әсәһе ҡуртымға бер бүлмәле фатир алырға мәжбүр була, әсәһенең пропискаһы булмағанға күрә эшкә төшә алмай, атаһы ғилми хеҙмәткәр һәм карикатурсы булып эшләй. Андрей атаһына ярҙам итеп, карикатуралар төшөрә

Йыш ҡына улар бер фатирҙан икенсеһенә күсә, сөнки Мәскәүҙә пропискаһыҙ йәшәү рөхсәт ителмәй, шуға күрә Андрей төрлө мәктәптәрҙә уҡый. 13 йәшкә тиклем малай һаҡау була, әсәһе уға логопедия буйынса китаптар уҡырға бирә, һәм ул үҙ аллы һаҡаулығынан арына.

Урта мәктәптең өлкән синыфында шахмат, футбол менән мауыға, хатта бер аҙ Мәскәү үҫмерҙәр йыйылма командаһы өсөн уйнай, әммә аяғы һынғандан һуң спортты ташлай. Журналист булырға хыяллана, «Огонек» журналына мәктәптәге хәлдәрҙе фашлап, хат яҙа. 241-се мәктәпте тамамлай, әммә уға аттестат бирелмәй

### Музыкаль һәм телевидениелағы эшмәкәрлеге
#### 1980-се йылдар
12 йәшендә беренсе шиғырын яҙа («Атай»), тәүге йыры етенсе класта уҡығанда яҙыла («Мальчик-бродяга»)

1989 йылда «Мин — бомж» исемле музыкаль дискы сыға, артабан тағы ике үҙешмәкәр альбомы — «Аве Мария» һәм «Принц һәм принцесса» — донъя күрә.Гитараһында уйнап ул үҙе яҙған йырҙарҙы Үҙәк телевидениеһы янында йырлай һәм ошонда «До 16 и старше» тапшырыуы мөхәррире менән таныша (һылтанма).

1989 йылда Георгий Галустьянға интервью бирә һәм «балалар телеканалы» өсөн «Аве Мария» йырын башҡара.

Кишинёв ҡалаһында үҙенең тәүге клибын төшөрә («Наша школа с военным уклоном»), хәрби ролен атаһы башҡара.

1989 йылдан алып СССР Дәүләт телерадиоһы Беренсе программала «16 йәшкә тиклем һәм һуңынан» йәштәр программаһында журналист булып эшләй. Ошо ваҡыттан билдәлелек яулай башлай.

#### 1990-сы йылдар
1990 йылда, Андрей Макаревичҡа биргән интервюһынан һуң, үҙен музыкаға бағышларға ниәт ҡыла, әммә һуңынан был аҙымын хаталы булғанын таный.

1990 йылда «Йырлап алайыҡ, дуҫтар!» тапшырыуында «Аве Мария» менән ҡатнаша.

Мәскүҙә Гнесиндар исемендәге дәүләт музыка училищеһына вокал бүлегенә уҡырға инә, әммә беренсе курстан һуң, дәрестәргә йөрөмәгән өсөн ҡыуыла. Һөҙөмтәлә профессиональ музыкаль белемһеҙ ҡала.

1994 йылда «Славутичтың Алтын көҙө» исемле фестивалдә ҡатнаша, унда ул Леонид Агутин менән таныша. Агутин Андрей Губиндың «Мальчик-бродяга» альбомындағы һәр бер йырын 250 долларға аранжировкалай.

1995 йылдың аҙағынаса тәүге альбомдың ярты миллион оригиналь күсермәһе һатыла.

1998—1999 йылдарҙа «Карамельки» поп-төркөмөнөң «Шуба-дуба» клибында төшә.

1998 йылда «Только ты» («Һин генә») икенсе студия альбомы сыға. Әлеге программа менән әртист 1998—1999 йылдарҙа Рәсәйҙә, Ҡаҙағстанда, Белоруссияла һәм Украинала сығыш яһай.

#### 2000-се йылдар
2001 йылда «Лучшее» (Иң яҡшыһы) дискын сығара һәм бер аҙ ваҡытҡа гастролдәрен һәм концерттарын туҡтата.

2002 йылда уның дүртенсе «Всегда с тобой» («Һәр саҡ һинең менән») студия альбомы донъя күрә.

2004 йылды «DJ Путин» агитацион йырын яҙҙыра, уны «Шаурма рекордз» лейбы «Путин тураһында йырҙар» дискыла сығара. Шул уҡ йылдың аҙағында Филипп Киркоров өсөн «Ла-ла-ла» йырын яҙа. Әммә уны йәш йырсы Жанна Фриске башҡара. Һуңғараҡ Фриске Губиндың «Мама Мария» йырын да йырлай.

2004 йылда дүртенсе Йондоҙҙар фабрикаһында «Девушки как звезды» («Ҡыҙҙар йондоҙҙар кеүек») йырын фабриканттар Тимати, Антон Зацепин һәм Настя Кочеткова менән бергә йырлай, бынан һуң «Йондоҙҙар фабрикаһы-4» проекты педагогы Игорь Николаев «Ниже ростом только Губин» йырын яҙа һәм уны Антон Зацепинға бүләк итә. Андрей Губин бик ныҡ үпкәләй һәм хатта Николаевты судҡа бирергә уйлай, уны боксер алышына ла саҡыра, әммә Николаев баш тарта. Әлеге йыр Зацепиндың 2008 йылғы альбомына инә, 2012 йылда ғына Зацепин Губиндан ғәфү үтенә.. 2004 йылда Александра Балакирева менән бергә «Время романтиков» («Романтиктар дәүере») йырын «Йондоҙҙар фабрикаһы-5»-тә дуэт менән йырлай.

2005 йылда сәхнәнән китә, Канада һәм Германила йырҙар яҙа, 2006 йылда Рәсәйгә әйләнеп ҡайта.

2007 йылда «Лена» исемле яңы йыр яҙа. Шулай уҡ Юлия Береттаның продюсеры була.

2009 йылда интернет киңлектәренә тамамланмаған «Нежность» («Наҙ»). йыры эләгә.

2000-се йылдарҙан 2010 йылдың ғинуарына тиклем Катя Гордондың иртәнге шоуы продюсеры була.

Шулай уҡ Майк Мироненко өсөн бер нисә йыр яҙа.

#### 2010-сы йылдар
Сәхнәнән китә һәм авторлыҡ гонорарҙарына йәшәй, кеше араһында күренмәй тиерлек. Яңы йырҙар яҙам, тип интервьюларында әйтә һәм алкоголь менән мауығыуынан баш тарта.

2012 йылда Беренсе каналда «Пусть говорят» («Һөйләһендәр әйҙә») тапшырыуы геройы була.

2017 йылдың 6 июнендә «[«Россия-1»]] каналындағы «Прямой эфир» тапшырыуында ҡатнаша.
25 июндә «Звезды сошлись» («Йондоҙҙар берләште») ток-шоуы геройы була (НТВ). 23 сентябрҙә «Секрет на миллион» («Бер миллионлыҡ сер») ток-шоуҙа ҡатнаша (НТВ).

### Ғаиләһе
Губиндар Өфөгә Мәскәүҙән 1952 йылда күсәләр.

* Губиндың ҡартатаһының ҡартатаһын Мәскәүҙән Амур өлкәһенә һөрәләр, ҡартатаһының атаһын Совет власының тәүге йылдарында төрмәлә үлтерәләр.
* Атаһы яғынан ҡартатаһы — Губин Виктор Евдокимович (1919—1996), ӨДНТУ-ның тәүге ректоры.
* Атаһы буйынса ҡартәсәһе — Валенитина Емельяновна Губинатеатр училищеһын тамамлауға ҡарамаҫтан Эске эштәр министрлығы мәктәбендә КПСС тарихын уҡыта. Тормош иптәше ҡаршы булғанға күрә сәхнәлә сығыш яһай алмай, Өфөлә тарих факультетын тамамлай.
* Олатаһы — Губин Андрей Викторович (19.10.1959) — 1999—2005 — «Башинвест»" идаралығы рәйесе урынбаҫары, 2005—2011 йылдарҙа — идараһы рәйесе «Үҫеш региональ банкы» идаралығы рәйесе .
* Инәһе— Анна Викторовна Губина Ленинградта юғары уҡыу йортон тамамлай.
* Атаһы — Виктор Викторович Губин (1948—2007), Ленинграта юғары уҡыу йортын тамамлай Һәм өфөлә Ғилми-тикшеренеү институтында ғилми хеҙмәткәр булып эшләй, диссертация яҡлай, күп кенә совет журналдарында карикатуралар баҫтыра, «Труд» гәзитендә эшләй. Андрейҙың продюсеры була, бер нисә тауыш яҙҙырыу студияһы була. 2007 йылдың 3 мартында вафат була.
* Әсәһе — Губина Светлана Васильевна (25.10.1948—14.06.2012), өй хужабикәһе һәм балалар баҡсаһында тәрбиәсе. Йөрәк өйәгәенән вафат була.

Андрей һәм уның һеңлеһе Анастасия әсәһенең тәүге иренең фамилияһына яҙҙырылған булалар.

### Ауырыуы
Андрей Губин ҙур сәхнәнән китеүен сәләмәтлеге менән бәйләй. 2000 йылдар уртаһында уға һул яҡ прозопалгияһы диагнозы ҡуйыла , был сирҙән ул бик ныҡ һыҙланыуҙар кисерә.

### Шәхси тормошо
Андрейҙың тәүге мөхәббәте Елизавета Саутина (Лиза), уға ул «Лиза» йырын арнай. Улар Мәскәү метроһында танышалар. Ул ваҡытта Андрейға — 19, ә Лизаға 17 йәш була, улар тиҙ арала рәсми булмаған никахта йәшәй башлайҙар. Андрейҙың гастролдәре арҡаһында айырылашалар. Лиза сит илгә китә һәм унда кейәүгә сыға.

«Карамель» дуэтынан Кобевко Людмила (Люся), уның икенсе музаһына әүерелә, «Только ты» студия альбомы уға арналған.

Губин бер тапҡыр ҙа рәсми өйләнмәгән, балалары юҡ.

## Ижады

### Йырҙар
* 1989 — «Аве Мария»
* 1994 — «Лиза»
* 1995 — «Мальчик-бродяга»
* 1995 — «Дай мне слово»
* 1996 — «Ночь»
* 1997 — «Зима-холода»
* 1997 — «Ты говорила»
* 1998 — «Милая моя далеко»
* 1998 — «Я знаю, ты знаешь»
* 1998 — «Птица»
* 1998 — «Забытый тобой»
* 1999 — «День и ночь»
* 1999 — «О тебе мечтаю я»
* 1999 — «Плачь, любовь!»
* 2000 — «Без тебя»
* 2000 — «Облака»
* 2000 — «Было, но прошло»
* 2001 — «Листопад»
* 2001 — «Убегает лето»
* 2001 — «Не бесконечна зима»
* 2002 — «Танцы»
* 2002 — «Будь со мной»
* 2002 — «Она одна»
* 2003 — «К Алине»
* 2003 — «Девушки, как звёзды»
* 2003 — «Я и ты»
* 2004 — «Время романтиков»
* 2004 — «Солнышко»
* 2004 — «Мама Мария»
* 2004 — «Те, кто любит» (совместно с группой «Краски»)
* 2004 — «Путин супер DJ»
* 2004 — «На работу»
* 2005 — «Дверь открой»
* 2007 — «Лена»
* 2009 — «Нежность» (Слита в сеть)

#### Башҡа йырсылар өсөн яҙылған йырҙар
Жанна Фриске өсөн: "Ла-ла-ла", "Мама Мария"; Мироненко Майк өсөн: «Привет, малыш!» һәм «Но кого» һәм башҡалар, шулай уҡ «Карамельки» төркөмө, Беретта Юлия, Ранеткалар, Сосо Павлиашвили, Кристина Орбакайте (Ҡар), Цветомузыка өсөн

### Альбомдар

#### Сыҡмаған
* 1989 — «Я — бомж» (под гитару, т. 200 экз. соц. — полит. песни)
* 1992 — «Аве Мария»
* 1992 — «Принц и принцесса».

#### Студия

#### Йыйынтыҡтар һәм коллекцион баҫмалар
* 2001 — «The Best»
* 2002 — «V.I.P»
* 2003 — «Платиновая коллекция»
* 2004 — «The Best — Время романтиков»
* 2005 — «Дверь открой»
* 2008 — «The Best + DVD»
* 2013 — «С тобою рядом»
* 2014 — «Андрей Губин, Влад Сташевский — Golden Hits Collection»

### Видеография

### Фильмографияһы
*  — Я знаю, ты знаешь

### Телевидение
* 1989 — «До 16 и старше» (Үҙәк телевидениеһының Беренсе каналы)
* 1996 — «Дело вкуса»
* 1998 — «Акулы пера» (ТВ-6)
* 2000 — «Сдобный вечер»
* 2002 — «Напросились» (Муз-ТВ)
* 2002 — «Вторжение»
* 2003 — «Большая стирка» (Беренсе канал)
* 2005 — «Розыгрыш» (Беренсе канал)
* 2005 — «Пять вечеров» (Беренсе канал)
* 2007 — «Детали» (СТС)
* 2008 — «Меломания» (RU.TV)
* 2009 — «Рождённые в СССР» (Ностальгия)
* 2009 — «Невероятные истории любви» (СТБ)
* 2012, 2007 — «Пусть говорят» (Беренсе канал)
* 2012, 2019 — «Сегодня вечером» (Беренсе канал)
* 2012 — «Русские сенсации» (НТВ)
* 2013 — «Жизнь, как песня» (НТВ)
* 2014 — «Я подаю на развод» (Беренсе канал)
* 2015 — «До звезды»
* 2017 — «Ой, мамочки!» (Мир 24)
* 2017 — «Прямой эфир» (Россия-1)
* 2017 — «Звёзды сошлись» (НТВ)
* 2017 — «Секрет на миллион» (НТВ)

## Маҡтаулы исемдәре һәм башҡа бүләктәре
— Рәсәй Федерацияһының атҡаҙанған артисы (2004).
— 1995, 1996, 1998, 1999, 2000, 2001, 2002 һәм 2004 йылдарҙа Андрей Губин "Йыл йыры"Рәсәй телевизион фестивале лауреаты була. 2006 йылда ошо уҡ фестивалдең йыр авторы булараҡ лауреаты.

— 1998 һәм 2003 йылдарҙа «Золотой граммофон» Рәсәй музыкаль премияһы лаураеты («Милая моя» һәм «Девушки как звёзды» йырҙары өсөн).

— 2004 йылда «Таврия уйындары» фетивалендә ҡатнаша.

## Иҫкәрмәләр

## Һылтанмалар
* Официальный сайт Андрея Губина.  // andreygubin.ru
* Сервер Андрея Губина.  // gubin.aha.ru
* 
* Страница Андрея Губина на Last.fm
*